Ruotsalaiskirjailija Inti Chavez Perez on saanut tunnustusta pojille kirjoittamastaan seksikirjasta, joka on nyt julkaistu myös suomeksi.

”Pojille opetetaan koulussa seksistä puhuttaessa, että heidän pitää käyttää kondomia, jotta he välttävät teiniraskaudet. Se on hyvä ohje, mutta ei vastaa yhtään niihin kysymyksiin, joita pojilla on seksistä.”

Ruotsalainen kirjailija ja seksuaalikouluttaja Inti Chavez Perez istuu suomalaisen kirjakustantamon pöydän ääressä ja alkaa kertoa, miten on päätynyt kirjoittamaan pojille ja nuorille miehille suunnatun seksioppaan.